Los tudesquismos son escasos en aragonés y a vegadas comuns con lo castellán, por lo que los estudios lingüisticos, que son diferencials, no los amuestran. Igual como en castellán a vegadas han entrau a traviés de lo francés. Bi ha tudesquismos de tradición militar (chambergo, sable) y tudesquismos relacionaus con las bebidas alcoholicas (brindar, vermut). La importancia de los quimicos, de los cheologos y de la menería y la industria alemanas en la historia de la sciencia y de la tecnolochía ha feito que part de lo lexico scientifico internacional siga d'orichen tudesco. L'adaptación d'este lexico en textos sobre estas disciplinas ha feito que l'Academia de l'Aragonés haiga establiu criterios sobre la suya ortografía (quarz).